stanford-oval/wikipedia huggingface dataset:
סמבורו (קבוצה אתנית)
דת

אנשי הסמבורו מאמינים כי האלוהים ששמו נקאי (Nkai) מהווה מקור של הגנה מפני כלל הסכנות הקיימות. במקרים מסוימים אלוהים יכול גם להעניש. דוגמה לכך היא כאשר תלמיד מבטא חוסר כבוד כלפי אחד מזקני השבט ובתגובה המבוגר מקלל את התלמיד. הכעס של הזקן נתפס כפנייה לאלוהים, והוא זה שמחליט אם הקללה אכן מוצדקת. במקרה כזה של התנהגות חסרת כבוד התלמיד צריך להגיש מנחה ולבקש בדרך זו את ברכתו של הזקן. המנחה מפייסת את הזקן ומחזירה את ההגנה של אלוהים. עם זאת, מקרה שבו זקן שבט מקלל תלמיד אינו נפוץ ומתרחש רק במצבים קיצוניים.
לפי המסורת הדתית של אנשי הסמבורו, לאל נקאי תפקיד פעיל וחשוב בחייהם. אין זה נדיר שילדים צעירים, ובמיוחד נשים, חווים חזיונות של האל. חלק מילדים אלה מקבלים בהמשך חייהם מוניטין של נביאים. חוץ מנביאים אלו, לאנשי הסמבורו יש אנשי פולחן אשר נקראים לויבונוק (loibonok) אשר תפקידם להדריך לוחמים, לבטל מזל רע ולמצוא את הגורמים למחלות.
ביבליוגרפיה

"Samburu in Kenya" Joshua Project. 2013. Retrieved July 26, 2014
Straight, Bilinda. 2005. Cutting Time: Beads, Sex, and Songs in the Making of Samburu Memory. In The Qualities of Time: Temporal Dimensions of Social Form and Human Experience. Wendy James and David Mills (eds.). ASA Monograph Series, Berg
Sobania, Neal. 1980. The Historical Tradition of the Peoples of the Eastern Lake Turkana Basin 1840-1925. Ph.D. Dissertation, School of Oriental and African Studies, University of London.
Holtzman, Jon. 2009. Uncertain Tastes: Memory, Ambivalence, and the Politics of Eating in Samburu, Northern Kenya. Berkeley: University of California Press
Spencer, Paul, 2003, Time, Space, and the Unknown: Maasai Configurations of Power and Providence. Routledge, London. “Providence and the Cosmology of Misfortune.”
Straight, Bilinda. 2007. Miracles and Extraordinary Experience in Northern Kenya. Philadelphia: University of Pennsylvania Press.
הערות שוליים

↑  "Samburu in Kenya"Joshua Project. 2013. Retrieved July 26, 2014
↑  Straight, Bilinda. 2005. Cutting Time: Beads, Sex, and Songs in the Making of Samburu Memory. Pp. 267-283 In The Qualities of Time: Temporal Dimensions of Social Form and Human Experience. Wendy James and David Mills (eds.). ASA Monograph Series, Berg
↑  Sobania, Neal. 1980. The Historical Tradition of the Peoples of the Eastern Lake Turkana Basin c. 1840-1925. Ph.D. Dissertation, School of Oriental and African Studies, University of London
↑  Holtzman, Jon. 2009. Uncertain Tastes: Memory, Ambivalence, and the Politics of Eating in Samburu, Northern Kenya. Berkeley: University of California Press
↑  Spencer, Paul, 2003, Time, Space, and the Unknown: Maasai Configurations of Power and Providence. Routledge, London. (pp.67-97, “Providence and the Cosmology of Misfortune.”
↑  Straight, Bilinda. 2007. Miracles and Extraordinary Experience in Northern Kenya. Philadelphia: University of Pennsylvania Press
| --- | --- |
בקרת זהויות :  NLI: 987007553577905171  BnF: cb11971626w (data)  GND: 4105272-9  LCCN: sh85117018  SUDOC: 027737411
יאנדל

| --- | --- |

 לידה:  14 בינואר 1977  (בן 47) קאיי, פוארטו ריקו 
 שם לידה:  Llandel Veguilla Malavé 
 שם במה:  Yandel 
 מוקד פעילות:  ארצות הברית 
 תקופת הפעילות:  מ-1995
 סוגה:  רגאטון, פופ לטיני 
 סוג קול:  טנור 
 שפה מועדפת:  ספרדית 
 חברת תקליטים:  סוני מיוזיק לטין, וורנר מיוזיק לטינה 
 חלק מההרכבים המוזיקליים:  ויסין ויאנדל
 בת זוג:  אדנריס אספדה פיגרואה (נישאו ב-2004)
 מספר צאצאים:  2
 פרסים והוקרה:  Latin Grammy Award for Best Urban Song (2016)  Latin Grammy Award for Best Urban Fusion/Performance (2016) 
 https://www.yandel.com/
 פרופיל ב-IMDb
 
יאנדל ווגייה מלאווה (בספרדית: Llandel Veguilla Malavé; נהגה Yandel; נולד ב-14 בינואר 1977) הוא זמר ומפיק תקליטים פורטו ריקני.
ביוגרפיה

יאנדל נולד בפוארטו ריקו לחוליו ווגייה ולוסי מלאווה. יש לו אח ואחות, אחיו הצעיר של יאנדל הוא הזמר גדיאל ווגייה מלאווה. ולאחותו קוראים לינט ווגייה. לפני שהיה זמר, יאנדל עבד כספר בעיר הולדתו.
קריירת מוזיקה

הופיע לראשונה בסצנת המוזיקה בשנת 1996 עם השיר Melaza.
את שותפו ויסין הכיר בבית הספר. הם הופיעו לראשונה כצמד בשיר "Quieren Probarnos" בשנת 1998 (יאנדל אז הופיע תחת שמו המקורי Llandel ולא Yandel)
הוא הוציא לאור את אלבום הסולו הראשון שלו, Quien Contra Mi, בספטמבר 2003. אלבום האולפן הסולו השני שלו, De Lider a Leyenda, יצא בנובמבר 2013, והוגדר "זהב" (לטיני) על ידי ה-RIAA בשנת 2014.
חיים אישיים

ביולי 2004, התחתן ווגייה עם בת זוגו משכבר הימים אדנריס אספדה פיגרואה. לזוג שני ילדים אדריאן יאנדל ווגייה (נולד ב־25 בינואר 2001) ודרק אדריאן ווגייה (נולד ב־27 במאי 2004).
בנו אדריאן הוא המפיק Soür Beat וביחד הם הוציאו גם כמה שירים כמו Polvora ו-No Te Vayas עם ג'יי באלווין.
דיסקוגרפיה > אלבומי אולפן

2003: Quien Contra Mí
2013: De Líder a Leyenda
2015: Dangerous
2017: Update
2019: The One
2020: ¿Quién Contra Mí 2?
2021: Dynasty (עם טייני)
Resistencia :2023
2024: ELYTE
דיסקוגרפיה > מיני אלבומים

2014: (Legacy: De Líder a Leyenda Tour (EP
2024: Manifesting 20-05 (עם פייד)
דיסקוגרפיה > אלבומי הופעה

2015: Legacy: De Líder a Leyenda Tour
סיבובי הופעות

De Líder a Leyenda VIP Tour :2014
Dangerous Tour :2016
פילמוגרפיה > סרטים

2011: משחקי הכס גרסה הספרדית- היה אחראי על הפסקול והיה מנטור.
2005: Wisin & Yandel: Mi Vida... My life: בתפקיד עצמו- סרט על ההתחלה של הצמד ויסין ויאנדל.
פילמוגרפיה > סדרות

2009: Verano de amor: בתפקיד עצמו (כוכב אורח עם ויסין).
2010: ויקטוריוס: פסקול ומנטור (אחראי על שיר הפתיחה Make It Shine)
2013: דה ווייס מקסיקו עונה 3: שופט (עם ויסין).
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס המוזיקה האמריקאית הלטינית | שיר השנה | "Yandel 150" (עם פייד) | מועמדות |  |
| 2024 | פרס המוזיקה האמריקאית הלטינית | שיתוף הפעולה של השנה | "Yandel 150" (עם פייד) | זכייה |  |
| 2024 | פרס המוזיקה האמריקאית הלטינית | שיר אורבני אהוב | "Yandel 150" (עם פייד) | זכייה |  |
| 2024 | פרס המוזיקה האמריקאית הלטינית | שיתוף הפעולה הטוב ביותר - אורבני | "Borracho y Loco" (עם מייק טאוורס) | מועמדות |  |
| 2024 | פרס המוזיקה האמריקאית הלטינית | פרס החלוץ |  | זכייה |  |
הערות שוליים

↑  Gadiel, Genius (באנגלית)
↑  ציוץ בטוויטר בו יאנדל מציין את אחותו
↑  Wisin & Yandel llegan revolucionando, People en Español (באנגלית)
↑  Style Beatz (2021-06-23), Yandel - Evolución Musical (1996-2021) |La Leyenda|, נבדק ב-2024-10-27
↑  Milenio Digital, El adiós de Los Líderes Wisin y Yandel, Grupo Milenio, ‏2014-01-18 (ב־Mexican Spanish)
↑  When did Wisin & Yandel start making music?, Genius
↑  Gold & Platinum, RIAA (באנגלית אמריקאית)
↑  Multiforo Reggaeton.com - Yandel disfruta a su segundo hijo - La Kalle habla, web.archive.org, ‏2016-09-17
↑  Yandel celebra 10 años de matrimonio, Ritmoson, ‏15 de julio de 2014
↑  Yandel celebra su aniversario en Las Bahamas, Primera Hora, ‏2014-07-15 (בספרדית)
↑  Soür Beat, Genius (באנגלית)
↑  Mi Vida: La Pelicula - Wisin & Yandel | Album | AllMusic (באנגלית), נבדק ב-2024-10-27
↑  Wisin y Yandel actúan con Dulce María, People en Español (באנגלית)
↑  Justino Aguila, Wisin & Yandel Named Newest Coaches on ‘La Voz…Mexico’, Billboard, ‏2013-07-01 (באנגלית אמריקאית)
↑  Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024
| --- | --- |
בקרת זהויות :  GND: 127786022X  ISNI: 0000 0003 7295 5474  LCCN: no2013132704  MusicBrainz: 3d291f48-a8be-4113-baad-c73618a7897d  VIAF: 3021167391534983590003   WorldCat (עם VIAF): 3021167391534983590003
הנסיך אודונה, דוכס מונטפראט

| --- | --- |

 לידה:  11 ביולי 1846 ראקוניגי, איטליה 
 פטירה:  22 בינואר 1866 (בגיל 19) ג'נובה, איטליה 
 מדינה:  ממלכת איטליה 
 מקום קבורה:  בזיליקת סופרגה 
 
הנסיך אודונה, דוכס מונטפראט (באיטלקית: Oddone Eugenio Maria di Savoia‏; 11 ביולי 1846 - 22 בינואר 1866) היה נסיך איטלקי מבית סבויה, שבמהלך חייו הקצרים אצר אוספי אומנות וארכאולוגיה, הנכללים כיום באוספים של כמה מוזיאונים איטלקיים.
ביוגרפיה

אודונה נולד ב-11 ביולי 1846 בראקוניגי והיה ילדם הרביעי של ויטוריו אמנואלה השני, מלך איטליה ואשתו אדלהייד מאוסטריה. הוא לא היה ילד בריא, אך הוא היה אינטליגנטי בצורה יוצאת דופן. במהלך חייו הקצרים היה הנסיך עסוק בחקר האמנות ורכישת חפצים מיוון העתיקה ומרומא לעיר ג'נובה שנשארו במוזיאון לארכאולוגיה ליגוריאנית. יצירות אחרות שאודונה אסף ותרם מוצגות בגלריה לאמנות מודרנית של ג'נובה אשר נקראת בחלקה על שם הנסיך. אודונה חי את ארבע השנים האחרונות לחייו בג'נובה, בגלל האקלים המתון שהיטיב עם מצבו הגופני.
כמלומד, הנסיך בא במגע עם אנשי תרבות מובילים ובהם הפסל סאנטו ורני, ששימש כיועצו וחברו, תמר לוקסורו(אנ'), ופסקאלה דומניקו קמביאסו. אודונה נפטר בגיל 19 בארמון המלכותי בג'נובה זמן קצר לפני עלות השחר ב-22 בינואר 1866.
אייר קנדה

אמבראר E-175
בואינג 787-9 של החברה
בואינג 777-200LR של החברה
אייר קנדה (באנגלית: Air Canada) היא חברת התעופה הלאומית של קנדה וחברת התעופה הגדולה במדינה. היא חלק מקבוצת חברות תעופה ותיירות שבשליטת חברת אייס (Ace) אחזקות בע"מ.
על פי סקר שנערך ב-2017 החברה מוקמה במקום הראשון כ"החברה הטובה ביותר" בין חברות התעופה בצפון אמריקה.
תולדות החברה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שמה הקודם של אייר קנדה היה "טראנס קנדה איירלינס" (Trans Canada Air Lines). טיסתה הראשונה של החברה הובילה 2 נוסעים ודואר מוונקובר לסיאטל ב-1 בספטמבר 1937. הטיסה ארכה 50 דקות. בשנת 1964 הפכה טראנס קנדה איירלינס למוביל הלאומי של קנדה ושינתה את שמה ל"אייר קנדה". בשנת 1989 החברה הפכה לחברה פרטית. בשנת 2000, רכשה אייר קנדה את חברת התעופה "אינטרנשיונל קנדיין איירלינס" (International Canadian Airlines), שהייתה מתחרה שלה.
בשנת 2007 חגגה החברה שבעים שנה, ולרגל המאורע הוכן סמליל חדש, שהוצג על שניים ממטוסי החברה.
בין השנים 2006–2009 יישמה החברה את פרויקט XM ועיקרו שינוי וחידוש כל מחלקות הנוסעים במטוסיה. בשנת 2009 קאלין רובינסקו מונה למנכ"ל החברה והוא מכהן בתפקיד מאז (נכון ל-2019).
בפברואר 2017 החליפה החברה את עיצוב המטוסים לרגל 150 שנה למדינת קנדה.
צי המטוסים

צי המטוסים של החברה נכון ליוני 2023:
| כלי טיס | בצי | בהזמנה | נוסעים> S | נוסעים> B | נוסעים> P | נוסעים> E | נוסעים> סה"כ | הערות |
| --- | --- | --- | --- | --- | --- | --- | --- | --- |
| איירבוס A220-300 | 33 |  | — | 12 | — | 125 | 137 |  |
| איירבוס A319-100 | 11 | — | — | 14 | — | 106 | 120 |  |
| איירבוס A319-100 | 4 | — | 58 | — | — | — | 58 | מטוסי VIP של חברת הבת Air Canada Jetz |
| איירבוס A320-200 | 20 | — | — | 14 | — | 132 | 146 | בתהליכי יציאה משירות |
| איירבוס A321-200 | 15 | — | — | 16 | — | 169 | 185 |  |
| איירבוס A330-300 | 18 |  | 27 |  | 21 | 244 | 292 |  |
| בואינג 737-8MAX | 40 |  |  | 16 | — | 153 | 169 |  |
| בואינג 777-200LR | 6 | — | 40 |  | 24 | 236 | 300 |  |
| בואינג 777-300ER | 19 | — | 40 |  | 24 | 336 | 400 |  |
| בואינג 777-300ER | 19 | — | 28 |  | 24 | 398 | 450 |  |
| בואינג 8–787 | 8 | — | 20 |  | 21 | 214 | 255 |  |
| בואינג 9–787 | 30 | — | 30 |  | 21 | 247 | 298 |  |
| סך הכול | 167 | 0 |  |  |  |  |  |  |
חברות בת

אייר קנדה ידועה כאחת מחברות התעופה בעלות המספר הרב ביותר של חברות בת:
אייר קנדה אקספרס – צי המטוסים הקלים (כגון "בומברדייה" "אמבראר" ו"דה הבילנד" הקנדיים) של אייר קנדה. מספר המטוסים בחברה עומד על כ-132. צבעי אייר קנדה ג'אז משתנים בהתאם, וניתן למצוא מטוסים עם עלי מייפל הצבועים בצבע אדום, ירוק, צהוב ואף כחול. מתמחה בעיקר בטיסות פנים בקנדה וגם טיסות לארצות הברית באמצעות מטוסי טורבו פרופ מדגם בומברדייה דאש 8, ומטוסי נוסעים סילוניים בדגמים בומברדייה CRJ700 ואמבראר E-Jets. הטיסות מבוצעות על ידי חברת בת דומה בשם Jazz Aviation.
אייר קנדה טאנגו – חברה הטסה בעיקר למקסיקו ולמקומות נוספים בארצות הברית. צבע הדגל שלה הוא סגול. בעבר הייתה חברת תעופה זולה. הטיסות מבוצעות במטוסי בואינג 737 ואיירבוס A320.
זיפ – חברת תעופה המפעילה טיסות בחוף המערבי של קנדה. באמצעות מטוסי בואינג 737.
אייר קנדה רוג' – חברת לואו-קוסט הטסה ליעדים בצפון אמריקה, דרום אמריקה ואירופה. הטיסות מבוצעות במטוסי איירבוס A319,איירבוס A320 ואיירבוס A321.
אייר קנדה ג'טס – חברה המפעילה טיסות שכר.
אייר קנדה מטענים – חברה המפעילה טיסות מטען.
אייר קנדה תיירות – חברה המפעילה שירותי תיירות.
Aeroplan – חברה שמציעה שירותים במטוסי החברה.
פעילות החברה בישראל

החברה מפעילה 7 טיסות שבועיות בין תל אביב לטורונטו. הטיסות מופעלות במטוסי בואינג 787.
החברה מפעילה שתי טיסות שבועיות עונתיות בין תל אביב לנמל התעופה הבינלאומי מונטריאול, הטיסות מופעלות במטוסי בואינג 787-8/9 "דרימליינר".
ראו גם

דאון גימלי
הערות שוליים

↑  עמית קוטלר והסוכנויות, למרות הנתק: קטאר איירווייס זכתה בתואר "חברת התעופה הטובה בעולם", באתר ynet, 20 ביוני 2017
↑  שחור-אדום-לבן: עיצוב חדש לאייר קנדה, באתר ynet, 11 בפברואר 2017
| --- | --- |
בקרת זהויות :  NLI: 987007444122505171  BnF: cb14624167p (data)  GND: 381236-4  ISNI: 0000 0001 0664 3144  LCCN: n50055097  SUDOC: 242723225  VIAF: 137122145   WorldCat (עם VIAF): 137122145 
בואינג 737 של אייר קנדה טנגו
מידד גיסין

| --- | --- |
מידד גיסין, 2010
מידד גיסין, 2010
 לידה:  7 במרץ 1934 כ' באדר ה'תרצ"ד ראשון לציון
 פטירה:  22 במאי 2022 (בגיל 88) כ"א באייר ה'תשפ"ב
 מדינה:  ישראל 
 השתייכות:   צבא הגנה לישראל   חיל הים
 תקופת הפעילות:  1953–1988 (כ־35 שנים)
 דרגה:  רב-סמל
 תפקידים בשירות
 איש צוות בכלי שיט
 פעולות ומבצעים
   מלחמת סיני    מלחמת ששת הימים    מלחמת ההתשה    מלחמת יום הכיפורים    מלחמת לבנון הראשונה
 
מידד גיסין (7 במרץ 1934 - 22 במאי 2022) היה איש ציבור בראשון לציון שעסק בענייני בריאות. ואת שירותו הצבאי עשה בחיל הים.
משפחה וילדות

נולד בשנת 1934 לאביו דב גיסין ואמו רוזה שושנה, למשפחה מוותיקי ראשון לציון. למד יחד עם אחיו התאום אלדד במושבה. שימש במדריך בהמכבי הצעיר. עבר קורס מורי התעמלות בימק"א ירושלים ונעשה אחראי על ההתעמלות ב"מכבי" ראשון לציון. גיסין גם שיחק בנבחרת ההוקי של הקבוצה.
שירות צבאי

התגייס לחיל הים ובשנת 1956, בעקבות מבצע קדש, השתתף בהפלגה ההיסטורית מסביב לאפריקה, בפריגטה אח"י משגב (ק-30) במטרה לפתוח את מצרי טיראן לשיט ישראלי.
שירת באוניות אח"י מבטח (ק-28), אח"י חיפה, אח"י יפו (ק-42), היתושים בעין גדי, אח"י מעוז, וזירת ים סוף בשארם א-שייח'
גיסין שירת במילואים על אוניות חיל הים עד שנת 1988 וכאיש צוות השתתף בכל מלחמות ישראל.
תפקידים אזרחיים

לאחר שחרורו מהשירות הסדיר, בשנת 1955, עבד גיסין בבית הקירור המשפחתי בראשון לציון.
גיסין היה בעל משאית וחבר בחברת הובלה "מסילות ראשון לציון".
משנת 1957, עבד גיסין בחברת "פז גז" ברמלה.
שירות לציבור

מידד גיסין מתנדב באגודה למלחמה בסרטן וכיהן כנשיא ארגון בעלי הסטומה וכיושב ראש "צב"י" - צרכני בריאות ישראל, ארגון גג של ארגוני החולים.
בשנת 2016 התנדב מידד, לכהן כחבר בוועד המנהל של עמותת חיל הים. במשך
6 שנים הוביל מידד את תחום הבריאות בעמותה ופעל רבות לסייע לחברים בתחום מיצוי הזכויות הרפואיות ממוסדות ורשויות.
בשנת 2018 מתוך הבנה שהחינוך הוא אבן דרך להצלחה בחיים, ביקש מידד בשם אשתו דליה גיסין לתרום מדי שנה מלגת לימודים בגובה 4,000 ש"ח במסגרת תחרות מלגות סיוע לילדי ונכדי חברי עמותת חיל הים.
הוקרה

בשנת 2008 קיבל גיסין "מגן שר הבריאות" למתנדבים מצטיינים.
בשנת 2013 הוצב גיסין במקום השני ברשימת הגמלאים גיל - גמלאי ישראל לכנסת, לבחירות של הכנסת התשע עשרה. המפלגה לא עברה את אחוז החסימה.
בשנת 2016 זכה גיסין בתואר "איש השנה" של ארגון ליונס.
בשנת 2018 קיבל גיסין אות הוקרה על מפעל חיים מטעם האגודה למלחמה בסרטן.
משפחה שהקים

גיסין נישא לדליה ממשפחת בנארי ונולדו להם שלושה ילדים:
הבן הבכור עופר שלמה גיסין נולד בשנת 1959.
הבן השני אמיר גיסין ששירת במגוון תפקידים דיפלומטיים ונעשה מנכ"ל מכבי העולמית
השלישי שי גיסין, אשר הקים יחד עם אחיו עופר שלמה גיסין את אתר תפוז אנשים.
ב-22 במאי 2022 הלך מידד גיסין לעולמו ונקבר בבית העלמין הישן בראשון לציון.
הערות שוליים

↑  מידד גיסין בטבלת משפחות ראשון לציון.
↑  מכבי תנועה עולמית: אמיר גיסין מונה למנכ"ל, באתר ONE‏, 13 בספטמבר 2022
יחסי אוסטרליה–צרפת

| יחסי אוסטרליה–צרפת |
| --- | --- |
אוסטרליה: צרפת


אוסטרליה: צרפת
שטח (בקילומטר רבוע)
7,741,228: 643,801
אוכלוסייה
26,844,371: 66,600,068
תמ"ג (במיליוני דולרים)
1,723,827: 3,030,904
תמ"ג לנפש (בדולרים)
64,216: 45,509
משטר
מונרכיה חוקתית: רפובליקה נשיאותית למחצה דמוקרטיה פרלמנטרית למחצה

יחסי אוסטרליה–צרפת מתייחסים ליחסים הנוכחיים וההיסטוריים בין אוסטרליה לרפובליקה הצרפתית.
היסטוריה

בשנת 1785, ז'אן-פרנסואה לה פרוז עגן לחופי אוסטרליה והתקבל היטב על ידי האנגלים. משנת 1800 עד 1803 חקר ניקולא בודין את החוף המערבי של אוסטרליה בשליחות מדעית על סיפון הלה גאוגרף. בין 1836 ל-1850 נרשמו באוסטרליה 522 אנשים צרפתים, ואילו בשנת 1871 כבר היו 2,411 צרפתים.
ב-6 ביוני 1864 שתי המדינות חתמו על ההסכם הראשון ביחס להסגרת מלחים עריקים. הקונסוליה של צרפת בסידני, שהייתה הייצוג הדיפלומטי הצרפתי הראשון באוסטרליה, נפתחה בשנת 1842 בעקבות צו של לואי פיליפ, מלך הצרפתים משנת 1839. מארק פאראמון היה הקונסול הצרפתי הראשון באוסטרליה. בשנת 1854 נפתחה במלבורן קונסוליה צרפתית שנייה. חברות ומוסדות צרפתים פתחו סניפים באוסטרליה, בנק נסיונל דה פריז, שהקים סניף באוסטרליה בשנת 1881, לה קורייר אוסטרליה בשנת 1892, אחר כך ברית פרנציסס דה מלבורן וסידני ב-1890 וב-1899.
קשרים דיפלומטיים בין צרפת ואוסטרליה קיימים מאז המאה ה-19. יחסים אלו יצאו מחוזקים מהקונפליקטים הגלובליים של המחצית הראשונה של המאה ה-20, מלחמת העולם הראשונה ומלחמת העולם השנייה. בין השאר, בשל לחימתו של הצבא האוסטרלי על אדמת צרפת (מעל 300,000 חיילים אוסטרלים השתתפו במלחמת העולם הראשונה, מתוכם 46,000 מתו).
בשנת 1936 חתמו שתי המדינות על הסכם הסחר הראשון, שאיפשר לצרפת ליהנות מיתרונות גוש השטרלינג ולהפחתת מיסי המכס שהיו עד אז גבוהים מאוד. ביולי 1944 נפתחה השגרירות הצרפתית הראשונה בקנברה. פייר אוגה היה השגריר הצרפתי הראשון באוסטרליה. בניין חדש נחנך בשנת 1959 והוא מכיל בתוכו אנדרטה לזכר ההרוגים האוסטרלים במלחמת העולם הראשונה.
בשנת 1980, היחסים בין שתי המדינות התערערו בשל המתיחות בקלדוניה החדשה, בעוד הניסויים הגרעיניים של צרפת בפולינזיה, שהחלו בשנות ה-60 המאוחרות, הדאיגו את הרשויות האוסטרליות למשך שנים רבות.
בשנת 2003, צרפת ואוסטרליה חתמו על ההסכם להקמת תוכנית חג העבודה לצעירים. במקביל נחתמים גם הסכמים הנוגעים לטריטוריה הצרפתית בדרום אנטארקטיקה.
בשנת 2012, החתימה על שותפות אסטרטגית פרנקו-אוסטרלית נועדה לחזק את שיתוף הפעולה בין המדינות, בפרט באמצעות פגישות סדירות בין שרי צרפת ואוסטרליה, בתחום המדיני, הכלכלי וגם הביטחוני (שיתוף פעולה צבא וביטחון התפתחו כבר בשנים קודמות כדי להילחם טוב יותר בטרור).
בשנת 2014, נשיא צרפת פרנסואה הולנד ערך ביקור רשמי באוסטרליה, ביקורו הראשון של נשיא צרפת באוסטרליה מזה 200 שנה.
באפריל 2016 זכתה קבוצת התעשייה הצרפתית DCNS בחוזה של 34 מיליארד אירו למסירה לצבא האוסטרלי של 12 צוללות מסדרת Attack (דיזל והנעה לא גרעינית) כדי להחליף את 6 הצוללות מסדרת Collins.
בשנת 2021 בעקבות משבר הצוללות החזירה פריז את השגריר באוסטרליה. הזעם של צרפת נבע מעסקת צוללות בין ארצות הברית לבין אוסטרליה. העסקה, חלק מהקמת AUKUS, ברית חדשה בין ארצות הברית, בריטניה ואוסטרליה לבלימת סין באזור האוקיינוס השקט, גרמה לביטול רכש הצוללות מצרפת. היחסים היו קרים עד מאי 2022, כאשר אוסטרליה בחרה באנתוני אלבניזי. מאז שנכנס לתפקיד, מיהר אלבני לתקן את היחסים המתוחים עם צרפת. אוסטרליה הכריזה על הסכם פיצויים עם צרפת על חוזה הצוללת שבוטל ביוני 2022.
יחסים כלכליים

הקשרים הכלכליים בין צרפת לאוסטרליה הם חזקים מאוד: צרפת היא המשקיעה הזרה השמינית באוסטרליה עם יותר מ-400 חברות צרפתיות שנמצאות במקום (לחלקן מקום מרכזי כמו Total ,Suez ,Areva ,EADS או Thales‏). עם זאת, מאזן הסחר נוטה בכבדות לטובת צרפת; ב-2012, היצוא האוסטרלי הסתכם ב-1.1 מיליארד דולר (בעיקר פחם) ואילו היבוא של מוצרים צרפתים הכניסה 3.8 מיליארד לצרפת דולר (כולל משקאות אלכוהוליים ותרופות).
נציגויות דיפלומטיות

אוסטרליה מחזיקה בצרפת שגרירות בפריז בלבד. מאידך, צרפת מחזיקה באוסטרליה שגרירות בקנברה ו-8 קונסוליות באדלייד, בריסביין, קיירנס, דרווין, הובארט, מלבורן, פרת' וסידני.
אמריקאים אסייתים

| --- | --- |
  
שורה עליונה: טייגר וודס · לוסי לו · יו-יו מא · סטיבן יאון  שורה אמצעית: אריק שינסקי · קלפנה צ'אולה · סטיב צ'ן · ברוס לי  שורה תחתונה:  סאטיה נאדלה · קמאלה האריס · אנדרו יאנג · סונדאר פיצ'אי  
 אוכלוסייה
 19,886,049 (נכון ל־2020)  7.2% מכל אוכלוסיית ארצות הברית
 ריכוזי אוכלוסייה עיקריים
 במיוחד במטרופולינים הגדולים בארצות הברית
 שפות
 אנגלית ומספר שפות אסייתיות
 דת
 42% נוצרים, 26% לא משתייכים לדת כולשהי, 14% בודהיסטים, 10% הינדים, 6% מוסלמים, 1% סיקים, 1% דת אחרת
אמריקאים אסייתים (באנגלית: Asian Americans) היא האוכלוסייה של ארצות הברית אשר ממוצא אסייתי (כולל אזרחים אמריקאים שעברו תהליך התאזרחות בארצות הברית אשר הנם מהגרים מאזורים ספציפיים ביבשת אסיה וצאצאיהם). בעוד שהמונח התייחס בעבר לכל העמים הילידים ביבשת אסיה, השימוש במונח "אסיה" על ידי לשכת המפקד האוכלוסין של ארצות הברית מתייחס כיום רק לאנשים אשר המוצא שלהם הוא מהמזרח הרחוק, דרום-מזרח אסיה ותת-היבשת ההודית ואינו כולל אנשים מקבוצות אתניות מסוימות מחלקים שונים של יבשת אסיה, כולל עמים מדרום-מערב אסיה אשר מסווגים בהווה בנפרד כ"אמריקאים מזרח תיכוניים"(אנ'). יתר על כן, ראוי לציין גם שעמי מרכז אסיה אינם מוזכרים בשום תת-קטגוריה של אוכלוסייה אמריקנית לפי גזע במפקד האוכלוסין האמריקני. לפי מפקד האוכלוסין האמריקני אמריקאים אסייתים הם אלו שמחשבים את הגזע שלהם כ"אסייתים" או שבחרו באחת מהאפשרות הבאות - סיני, הודי, בנגלדשי, פיליפיני, וייטנאמי, אינדונזי, קוריאני, יפני, פקיסטני, מלזי או "אסייתי ממוצא אחר".
לפי מפקד האוכלוסין ב-2020, באותה העת ארצות הברית החילה 19,886,049 אזרחים ותושבים (7.2% מכלל האוכלוסייה) שהחשיבו עצמם אסייתים או אסייתים למחצה.
מרבית האמריקאים-אסייתים הם סינים (5 מיליון אנשים, שהם כ-23% מכל האוכלוסייה האמריקנית-אסייתית), הודים (4.3 מיליון אנשים, שהם כ-20% מכל האוכלוסייה האמריקנית-אסייתית) ופיליפינים (4 מיליון אנשים, שהם כ-18% מכל האוכלוסייה האמריקנית-אסייתית).
בעוד שהיו בארצות הברית מהגרים אסייתים עוד מהמאה ה-17, גלי ההגירה הגדולים מאסיה לארצות הברית החלו רק באמצע המאה ה-19. חוקי ההגירה הנוקשים בארצות הברית בין שנות ה-80 של המאה ה-18 עד שנות ה-20 של המאה ה-20 אסרו על קבוצות אסייתיות שונות להגר לארצות הברית, ובשיא אסרו כמעט על כל ההגירה האסייתית לארצות הברית. לאחר הרפורמות שבוצעו בחוקי ההגירה בין שנות ה-40 לשנות ה-60 של המאה ה-20 אשר במסגרתם בוטלו מכסות לפי המוצא הלאומי של המהגרים, כמות המהגרים האסייאתים לארצות הברית עלתה באופן מהותי.
הגדרות היסטוריות וההגדרה המקובלת בהווה

בעוד שבמקור ארצות הברית המונח אסייתים התייחס גם לקבוצות אתניות מדרום-מערב אסיה, ובמיוחד אנשים ממוצא טורקים, ארמנים, אשורים, איראנים, כורדים, יהודים ממוצא מזרח תיכוני, וערבים, בפועל בעת המודרנית קבוצות האוכלוסייה הללו מסווגות בנפרד כ"אמריקאים מזרח תיכוניים", אשר לפי מפקד האוכלוסין האמריקני נחשבות לתת-קבוצה בקטגוריית האב של אמריקאים לבנים. המונח "אמריקאי אסייתי" הוטבע על ידי ההיסטוריונים יוג'י איצ'יוקה ואמה גי בשנת 1968 במהלך ייסוד הברית הפוליטית האמריקנית של אסיה.
לפי המילון האנגלי של אוקספורד, "אדם אסיאתי" בארצות הברית נחשב לרוב כאדם ממוצא מזרח אסיאתי.
בשימוש העממי "אסיאתי" מתייחס בדרך כלל לאנשים ממוצא מזרח אסיאתי או לכל אדם אחר ממוצא אסיאתי עם קפל העפעף (בשונה מההגדרה של מפקד האוכלוסין האמריקני לפי אסייאתים אמריקנים הם אלו אשר ממוצא מזרח אסייתי, דרום אסייתי ודרום-מזרח אסייתי).
דמוגרפיה

הדמוגרפיה של האוכלוסייה האמריקאית-אסייתית היא מגוונת במיוחד מבחינה אתנית. בנוסף לכך האוכלוסייה האמריקאית-אסייתית היא אורבנית במיוחד, כאשר קרוב לשלושה רבעים (מהם חיים במטרופולינים של ארצות הברית המכילים מעל ל-2.5 מיליון תושבים. נכון ליולי 2015 מדינת קליפורניה הייתה המדינה בארצות הברית שהכילה את כמות האוכלוסייה האמריקאית-אסייתית הגדולה ביותר בארצות הברית, ומדינת הוואי הייתה המדינה היחידה בה האוכלוסייה האמריקאית אסייתית מהווים את הרוב בקרב האוכלוסייה המקומית.
האוכלוסייה האמריקאית-אסייתית כוללת גם אנשים רבים אשר הנם צאצאים של זוגות מגזעים שונים.
דמוגרפיה > שפות

נכון לשנת 2010 כ-2.8 מיליון אנשים (בני 5 ומעלה) דיברו בבית אחת מהשפות הסיניות. אחרי השפה הספרדית, סינית היא השפה השלישית בשכיחותה בארצות הברית. השפות האסייתיות הנפוצות ביותר מלבד סינית הם הינדוסטנית (הינדי/אורדו), טאגאלוג, וייטנאמית וקוריאנית, כאשר ישנם מעל למיליון דוברים בארצות הברית לכל אחת מאותם ארבעת השפות.
דמוגרפיה > דתות

על פי סקר של מרכז המחקר פיו שנערך בין ה-5 ביולי 2022 ל-27 בינואר 2023 כ-32% מהאוכלוסייה האמריקאית-אסיאתית אינם משתייכים לדת כולשהי (בשנת 2012 רק כ-26% מהאוכלוסייה האמריקאית-אסיאתית לא השתייכו לדת כולשהי). מרבית האוכלוסייה האמריקאית-אסיאתית היא נוצרית - כ-34% מהם הם נוצרים נכון ל-2023.
ראו גם

גזעים וקבוצות אתניות בארצות הברית
עובדיה חממה

| --- | --- |
אין תמונה חופשית
 לידה:  24 באוקטובר 1964 (בן 60)
 מוקד פעילות:  ישראל 
 סוגה:  מוזיקת נשמה יהודית
 שפה מועדפת:  עברית 
 
עובדיה חממה (נולד ב-24 באוקטובר 1964) הוא זמר ומוזיקאי ישראלי. במקביל ליצירתו המוזיקלית הוא משמש כמנכ"ל בעסק המשפחתי - חברת "אחים חממה ושו"ת בע"מ".
ביוגרפיה

חממה גדל בגבעתיים, והחל לנגן בגיטרה בתקופת התיכון. במהלך שירותו הצבאי העמיקה התעניינותו במוזיקה, ובעת שריצה עונש ריתוק למחנה של חודש החל לראשונה לכתוב ולהלחין שירים. יחד עם זאב נחמה ויאיר גת - חברו לשירות הצבאי, הקים בשנת 1985 את להקת מוסקבה - להקת מחאה שבגלגולה המאוחר נקראה אתניקס.
בעקבות לחץ אביו ללמוד באוניברסיטה עזב חממה את הלהקה ב-1986 והתמקד בלימודים לתואר בגאוגרפיה ותואר ראשון כללי במדעי הרוח (בעיקר פילוסופיה יהודית וכללית), ובמקביל המשיך לכתוב מוזיקה. בסוף השנה הקליט שיר סולו ראשון, "מה קרה לדנה?!", שלא זכה להצלחה.